आदेश के बाद भी जीवाजीगंज से नहीं हटाईं खाद की दुकानें
जीवाजीगंज से खाद-बीज की दुकानें हटाने के निर्देश कलेक्टर विनोद शर्मा ने तीन महीने पहले दिए थे लेकिन इस आदेश पर अभी तक अमल नहीं हुआ है। जिससे स्थानीय निवासियों को परेशानी का सामना करना पड़ रहा है।
खाद-बीज की दुकानें जीवाजीगंज में होने से वहां किसान ट्रैक्टर-ट्रॉलियों से खरीददारी के लिए आते हैं जिससे राहगीरों को असुविधा होती है। यह हालात तीन महीने पहले कलेक्टर ने शहर भ्रमण के दौरान देखे तो कृषि विभाग के अधिकारियों को निर्देश दिए कि वे इन दुकानों को यहां से हटवाएं और इन्हें गल्ला मंडी में शिफ्ट कराएं जिससे ट्रैक्टर-ट्रॉलियां बीच शहर में न आएं।
कृषि विभाग ने जल्द ही यह व्यवस्था बनाने की हामी भर दी थी लेकिन तीन महीने बीतने के बाद भी स्थिति जस की तस है। किसी भी दुकान को गल्ला मंडी में शिफ्ट नहीं किया गया है। इस इलाके में कोचिंग सेंटर काफी तादाद में जिससे छात्र-छात्राएं अध्ययन के लिए आते हैं।
hin_Deva hin_Deva hin_Deva hin_Deva